Diari Oficial de la Generalitat Valenciana


Sumari del DOGV 5701, del 12-02-2008 (2008/1409)

Convocatòria i bases específiques de quatre places d'agent de policia local.
----------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/1409


Data del document
:   25-01-2008

Organisme emissor
:   Ajuntament de Peníscola

Tipus de document
:   Convocatòria

Descriptors 

:   * Peníscola
    * concurs administratiu
    * policia
    * administració local

Convocatòria i bases específiques de quatre places d'agent de policia local. [2008/1409]  
L'alcalde-president de l'Ajuntament de Peñíscola (Castelló) fa saber:  
La Junta de Govern Local, en sessió de 24 de gener de 2008, va acordar convocar 4 places d'agent de policia local, vacants en la plantilla de personal funcionari d'aquest ajuntament, i incloses en les ofertes d'ocupació pública corresponents a 2005, 2006 i 2007, tres per torn lliure, mitjançant oposició, i una per mobilitat, mitjançant concurs-oposició, pertanyents a l'escala d'administració especial, subescala de serveis especials, classe policia local i els seus auxiliars, enquadrades en l'escala bàsica, categoria agent, subgrup C1 de titulació dels establerts en l'article 76 de la Llei 7/2007, de 12 d'abril. Així mateix va acordar que la convocatòria esmentada es regisca per les bases publicades en el Butlletí Oficial de la Província de Castelló núm. 56, de 03.05.2007, i núm. 107, de 30.08.2007, i Diari Oficial de la Comunitat Valenciana núm. 5538, de 20.06.2007, i núm. 5607, de 26.09.2007 i les següents bases específiques:  
Base primera  
De conformitat amb el que disposa la base primera de les bases generals, s'afegeix a la base 1.3. Objecte de la convocatòria:   
És objecte d'aquesta convocatòria la cobertura en propietat de 4 places d'agent de policia local, vacants en la plantilla de funcionaris d'aquest ajuntament, i incloses en les ofertes d'ocupació pública de 2005 (1 plaça), 2006 (1 plaça), 2007 (2 places), de les quals se'n convoquen tres per torn lliure, mitjançant el sistema d'oposició, i una per torn de mobilitat, mitjançant concurs-oposició.  
Base segona. Drets d'examen  
Es modifica la base tercera de les generals en relació a la quantia que s'ha d'abonar en concepte de taxa de drets d'examen, que es fixa en 50 euros, de conformitat amb el que disposa la vigent ordenança fiscal reguladora de la taxa de drets d'examen i participació en les proves selectives.   
Base tercera.  
En la base setena de les bases generals. 7.1 Oposició torn lliure. Desenvolupament del procés, s'afegeix:  
Nové exercici: de caràcter voluntari i de mèrit.   
Consistirà a superar un exercici pràctic en el qual l'aspirant demostre la seua capacitat per a conduir un vehicle amb remolc i per a efectuar-hi diferents maniobres. Aquest exercici es realitzarà amb un vehicle-grua municipal o un de característiques similars.   
La qualificació d'aquest exercici serà de 0 a 4 punts.   
El termini de presentació d'instàncies per a participar en el procés serà de 20 dies naturals a partir del següent de la publicació de l'extracte de la convocatòria en el Boletín Oficial del Estado.  
Els successius anuncis referents a aquesta convocatòria es publicaran en el Butlletí Oficial de la Província de Castelló i en el tauler d'anuncis d'aquest ajuntament.  
Peñíscola, 25 de gener de 2008.- L'alcalde: Andrés Martínez Castellá.